НэхъыфIхэм ящыщщ
Баку къалэм СпортымкIэ и уардэунэм щекIуэкIащ каратэмкIэ V дунейпсо зэхьэзэхуэ. Абы и саугъэтхэм щIэбэнащ къэрал 12-м икIа, зи ныбжьыр илъэси 6-м къыщыщIэдзауэ илъэс 17-м нэблагъэ сабий 1100-м щIигъу.
Къэбэрдей-Балъкъэрым и каратистхэм псори зэхэту медаль зэмылIэужьыгъуи 10 дунейпсо зэхьэзэхуэм къыщахьащ. Щызэуа хьэлъагъхэм япэ увыпIэхэр щаубыдащ Шмаковэ Марие (кг 30), Гуэбэшы Арнэллэ (кг 35-рэ), Мэз Идар (кг 52-рэ) сымэ. Дыжьын медалыр къи-хьащ Уянаевэ Самирэ (кг 35-рэ). Залихановэ Аишэ (кг 30), ТхьэлI Тамерлан (кг 30), Ифраимов Давид (кг 50) сымэ ещанэ хъуащ.
Гуп зэпэщIэтыныгъэм къыщыхэжаныкIащ Гуэбэшы Аскэр, Блий Эмир, Глашев Муслъим, Юнусов Ислъам, Хочуев СулътIан, Байсиев СулътIан.
Зи гугъу тщIа спортсменхэр зэхьэзэхуэм хуагъэхьэзыращ Гуэбэшы Аслъэн, КIэмпIарэ Рустам, Мэш Азэмэт, Нэхущ Руслан, Юнусов Владимир сымэ.
ЖЫЛАСЭ Замир.
